Bana noy on ndaarata Bibel?
On tammi ɗum . . .
deftere windaama bee hikma neɗɗo na?
deftere kiccaaji meereeji na?
Wolde Allah na?
NDAA KO BIBEL WI’I
“Ko winda nder defte man fuu, ɗum laati bee wahayu Allah.”
NDAARE BANA NOY ƊUM NAFATA ON
On keɓan jaawaabuuji gooŋgaaji dow ƴamɗe mawɗe ko laarani duniyaaru.
Fakat, on keɓan dawruki ko laarani joonde, nyalaade nyalaade.
On keɓan boo Tammunde gooŋga ko laarani garanɗum.
EN FOTI NUƊƊINGO FAKAT KO BIBEL WI’ATA NA?
Ohoo, ngam daliilaaji tati:
Narral kayniiɗum. Ruuhu Ceniiŋgu walli Yimɓe feere feere cappanɗe nayi (40) ngam windugo Bibel wakkatiiji duuɓi ujineere e teemmeɗɗe jeego (1600). Ɓurna maɓɓe meeɗaay yiidugo. Fuu e non, deftere man yeddaay, nde mari gikke goote!
Habaruuji gooŋgaaji. Windooɓe kubaruuji duniya ɗon nyukkina jaalorɗe yimɓe maɓɓe. Ammaa, windooɓe Bibel waŋgini tampere maɓɓe e tampere yimɓe maɓɓe boo.
—2 Habaruuji Nyalaaɗe 36:15, 16; Jabuura 51:1-4.
Annabaakuuji gooŋgaaji. Bibel anndini yibbaare berniwol Baabila duuɓi teemeɗɗe ɗiɗi (200) hiddeko nde yotta. (Esaaya 13:17-22) Nde waŋgini bana noy ɗum waɗoto e innde jaaliiɗo Baabila boo!
—Esaaya 45:1-3.
Annabaakuuji feere ɗuuɗi kebbini fahin; koo gootel luttaay. Naa ɗum ko en ndeenata ko laarani Wolde Allah na?
—2 Piyer 1:21.
ƳAMOL NGAM NUMOL
Bana noy Wolde Allah wallata on nder joonde mon?
Bibel ɗon jaabana ƴamol ngol nder ESAAYA 48:17, 18 e 2 TIMOTE 3:16, 17.
ƁESDUGO ANNDUGO
KUBARUUJI BELƊI IWƊI HAA ALLAH!
Kubaruuji belɗi iwi haa Allah bee gooŋga na?
Noy en keɓtata faamugo fakat habaru Bibel mari gooŋga?
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn lug_Latn fuv_Latn ceb_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn